Document ID: 32012D0766

VYKONÁVACIE ROZHODNUTIE KOMISIE
zo 7. decembra 2012,
ktorým sa mení a dopĺňa časť A prílohy XI k smernici Rady 2003/85/ES, pokiaľ ide o zoznam národných laboratórií oprávnených narábať so živým vírusom slintačky a krívačky
[oznámené pod číslom C(2012) 8900]
(Text s významom pre EHP)
(2012/766/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (1), a najmä na jej článok 67 ods. 2,
keďže:
(1)
V smernici 2003/85/ES sa ustanovujú minimálne kontrolné opatrenia, ktoré sa majú uplatňovať v prípade výskytu ohniska slintačky a krívačky, a určité preventívne opatrenia zamerané na zvýšenie informovanosti a pripravenosti príslušných orgánov a poľnohospodárov, pokiaľ ide o toto ochorenie.
(2)
K týmto preventívnym opatreniam patrí povinnosť členských štátov zabezpečiť, aby k manipulácii so živým vírusom slintačky a krívačky na účely výskumu a diagnostiky dochádzalo len v schválených národných laboratóriách uvedených v časti A prílohy XI k smernici 2003/85/ES.
(3)
Spojené kráľovstvo oficiálne informovalo Komisiu, že došlo k zmene názvu národného laboratória uvedeného v časti A prílohy XI k smernici 2003/85/ES nachádzajúceho sa v tomto členskom štáte.
(4)
Na účely právnej istoty je dôležité neustále aktualizovať zoznam národných laboratórií uvedený v časti A prílohy XI k smernici 2003/85/ES. Preto je potrebné nahradiť položku týkajúcu sa Spojeného kráľovstva v zozname národných laboratórií uvedenom v časti A uvedenej prílohy.
(5)
Príloha XI k smernici 2003/85/ES by sa preto mala zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V časti A prílohy XI k smernici 2003/85/ES sa položka týkajúca sa Spojeného kráľovstva nahrádza takto:
„UK
Spojené kráľovstvo
The Pirbright Institute
Spojené kráľovstvo
Estónsko
Fínsko
Írsko
Lotyšsko
Malta
Slovinsko
Švédsko“
Článok 2
Toto rozhodnutie je určené členským štátom.
V Bruseli 7. decembra 2012

Labels: 7
18
0
6